Louis Heyns se moordenaar gevonnis | Maroela Media
Marthinus van der Walt. Foto: Percivale Young/eNuus/Twitter
Regter Andre le Grange het Van der Walt tot lewenslange tronkstraf gevonnis vir die moord op Heyns sowel as 'n verdere 15 jaar tronkstraf vir roof met verswarende omstandighede. Hy het beveel dat die vonnisse gelyklopend uitgedien moet word.
Le Grange het in sy uitspraak gesê dat Van der Walt, wat in 1997 op 17-jarige ouderdom by misdaad betrokke geraak het, nie gerehabiliteer kan word nie. Van der Walt is vier maande voor die moord op Heyns uit die tronk vrygelaat. Hy het tronkstraf uitgedien vir diefstal.
Van der Walt is Dinsdag skuldig bevind aan moord en roof met verswarende omstandighede. Hy is egter onskuldig bevind op aanklag van ontvoering aangesien die staat nie kon bewys dat Heyns saam met sy motor gekaap is voordat hy vermoor is nie.
Heyns het op 22 Mei 2013 verdwyn nadat hy omstreeks 20:20 by sy broer se huis weg is. Sy liggaam is op 30 Mei in 'n vlak graf naby Gordonsbaai in die Strand opgespoor.
'Engel' red student ná ure in wrak
Fifa-omkoopgeld in '$10 000-sarsies' betaal
Dit klink of die ou nie bang is om sy erk te doen nie.
Kom ons hoop Regter Beaton wys dieselfde staal in PE.
Dink julle "lewenslank" gaan lewenslank beteken soos wat met Derby-Lewis gemaak word? Of gaan hy na 8 jaar op parool vrygelaat word?